Μιχαήλ Ευλάμπιος

Ο Μιχαήλ Ευλάμπιος (1874 - Φεβρουάριος 1955)Ψηφίσματα για το θάνατο του Μιχαήλ Ευλαμπίου, Καθημερινή, 8-2-1955, σελ. 2. ήταν Έλληνας τραπεζίτης και πολιτικός.

 Βιογραφικά στοιχεία 
Γεννήθηκε στην Ερμούπολη της Σύρου και σπούδασε οικονομικές και εμπορικές επιστήμες σε πανεπιστήμια της Αυστρίας και του Ηνωμένου Βασίλειου.Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 64. Την περίοδο 1928-31 ήταν διευθυντής της Τραπέζης της Ελλάδος. Το 1931 υπέβαλε την παραίτησή του, προκειμένου να πολιτευτεί. 
Υπήρξε αρχικά αντιπρόεδρος και στη συνέχεια πρόεδρος της Εμπορικής Τράπεζας από το 1939 ως το 1941 και από το 1946 ως το 1951. Στην κυβέρνηση Παναγή Τσαλδάρη διετέλεσε υφυπουργός Οικονομικών από τις 4 Νοεμβρίου 1932 ως τις 16 Ιανουαρίου 1933 και από τις  10 Μαρτίου 1933 ως τη 1η Δεκεμβρίου 1933. Εξελέγη βουλευτής Αθηνών το 1933 με το Λαϊκό Κόμμα.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 107 (αριθμ. 438)  

Υπήρξε ένας από τους πρώτους κατοίκους της Εκάλης.Κουμανούδης Ιων. Ν., Η Εκάλη που έφυγε.. 1920 - 41, εκδόσεις Τεχνικό Επιμελητήριο της Ελλάδας, Αθήνα 2001, σελ. 169 

Γιος του ήταν ο Ιούλιος Ευλάμπιος.

 Παραπομπές

Κατηγορία:Βουλευτές Αθηνών
Κατηγορία:Έλληνες τραπεζίτες
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υφυπουργοί Οικονομικών